钦定古今图书集成/明伦汇编/官常典/第636卷 > 黄震
## 钦定古今图书集成/明伦汇编/官常典/第636卷 > 黄震

按《宋史》本传：“震字东发，庆元府慈溪人。抚州饥，起震
知其州，单车疾驰中道，约富人耆老集城中，毋过某
日。至则大书‘闭粜者藉彊，籴者斩揭于市，坐驿舍，署
文书，不入州治，不抑米价，价日损，亲煮粥食饿者，请
于朝，给爵赏旌劳者，而后入视州事。转运司下州籴
米七万石，震曰：‘民生蹶矣，岂宜重困之，以没官田三’’”
庄所入应之。若补刻《六经》《仪礼》，修复朱熹祠，树晏殊
里门曰“旧学坊。”制祭社稷器，复风雷祀，劝民种麦，禁
竞渡船，焚千三百馀艘，用其丁铁创军营五百间，皆
善政也。诏增秩，遂升提举常平仓司。